Z á p i s n i c a

zo zasadnutia výboru pozemkového spoločenstva Urbár Stankovany

konaného dňa 28.10.2017

Prítomní podľa prezenčnej listiny

Program:

1. Návrh programu, určenie zapisovateľa
2. Oboznámenie p. Vrlíka a p. Nechaja o založení spoločenstva
3. Kontrola uznesení
4. Správa účtovníka o stave účtu
5. Správa OLH o ťažobných a pestovných prácach
6. Správa p. Brukovej o dodanom množstve dreva pre podielnikov
7. Žiadosti, diskusia a predloženie nových návrhov
8. Návrh na uznesenie
9. Záver

Zasadnutie výboru viedol Ján Karas.Privítal prítomných, konštatoval, že zasadnutie výboru je uznášania schopné.

1. Predseda výboru oboznámil prítomných s návrhom programu a určil za zapisovateľku Annu Brukovú. Program bol bez pripomienok schválený.
2. Ján Karas privítal hosti bratov Matúša, Františka a Juraja Vrlíkovcov a Jána Nechaja a oboznámil ich so zámerom vzniknutého spoločenstva. Uviedol, že Vrlíkovci majú dohromady 24 ha prenajatej pôdy od vlastníkov. Vzniknutému spoločenstvu ide o to, aby kataster obce Stankovany obhospodarovali vlastníci zo Stankovian. Ide vlastne o kosenie, mulčovanie a postupné likvidovanie krov a náletových drevín. Matúš Vrlík oboznámil prítomných členov výboru so zámerom, prečo vlastne podpisovali zmluvy s vlastníkmi v katastri obce Stankovany. Chovajú hovädzí dobytok a potrebujú krmivo na zimu. Preto ich činnosťou je kosenie dostupných lúk. K situácii sa vyjadril aj Ján Nechaj, hovoril, že v katastri obce Stankovany začal kosiť a mulčovať ešte pred 10 rokmi , avšak nemal nájomné zmluvy od vlastníkov . Hovoril, že svojou technikou dokáže dorobiť seno, skultivovať pôdu. Preto ponúkol spoluprácu budúcemu spoločenstvu. Matúš Vrlík navrhol, stretnutie s Jánom Karasom za účelom identifikácie pôdy vo svojich nájomných zmluvách.
3. Predseda výboru konštatoval, že uznesenia prijaté na zasadnutí zo dňa 16. 9. 2017 boli splnené.
4. Pre neprítomnosť účtovníčky oboznámil prítomných so stavom účtu predseda PS. Na bežnom účte v Poštovej banke bolo k 28.10.2017 165 879,39 € .
5. OLH oboznámil prítomných s prácami, ktoré boli vykonané v ťažbových a pestovných prácach. V Havrane sa vyťažilo 264 kubíkov ihličnatého dreva a 410 kubíkov listnatého. Z prebierok bolo vyťažených 28,86 kubíkov ihličnatého 57, 24 kubíkov listnatého dreva. V samovýrobe sa vyťažilo 15, 99 kubíkov ihličnatého 19,97 kubíkov listnatého dreva. V tomto čase je naplánovaná ochrana proti ohryzu a to v Havrane a v Dierovej. Alojz Gašper a Vladimír Lacko čistia v Havrane rúbanisko po ťažbe. OLH oslovil Ľuba Škutu ohľadom prerezávky liesky v Havrane.
6. Anna Bruková oboznámila prítomných o dodanom dreve pre podielnikov. K 28.10. 2017 boli všetky žiadosti podielnikov na palivové drevo vybavené.
7. Diskusia: Alojz Gašper hovoril o potrebe postavenia garáže pre nový traktor. A to nielen z bezpečnostných ale aj technických príčin. Poukázal aj na to, že je potrebné opraviť plot. Ján Karas informoval o pozvánkach na obhliadku lesnej techniky v Martine a v Bánovciach nad Bebravou, kde v ponuke sú aj akciové ceny traktorov. Ing. Peter Straka informoval o poriadku a údržbe na pílnicii, o príspevku do Stankovských zvestí a o presťahovaní archívu PS Urbár do novej miestnosti v KACR. OLH Milan Straka oboznámil prítomných, že k 31.12.2017 ukončuje prácu LOH v PS Urbár Stankovany. Viliam Čieško sa vyjadril k nájomným zmluvám, ktoré majú uzavreté Vrlíkovci, podotkol, že treba nechať pracovať mladých ľudí, keď už majú svoju činnosť rozbehnutú.
8. Predseda výboru predložil návrh na uznesene.
9. Zasadnutie výboru ukončil predseda výboru, poďakoval prítomným za účasť.

V Stankovanoch 28.10.2017

 zapísala Anna Bruková

Overovatelia: ..................................

 ....................................

Prílohy: prezenčná listina

U z n e s e n i e

prijaté na zasadnutí výboru PS Urbár Stankovany

dňa 28.10.2017

Uznesenie č. 1 k bodu 1

Výbor PS súhlasí s programom a s menovaním zapisovateľky

Uznesenie č. 2 k bodu 2

Navrhnuté stretnutie za účelom identifikácie pôdy vo svojich nájomných zmluvách sa uskutoční do 11.11.2017. Zodp. Ján Karas

Uznesenie č. 3 k bodu 3

Predseda výboru konštatoval, že uznesenia zo zasadnutia výboru zo dňa 16. 9. 2017 boli splnené.

Uznesenie č. 4 k bodu 4

Výbor PS berie na vedomie správu o stave účtu.

Uznesenie č. 5. k bodu 5

Výbor PS berie na vedomie správu OLH o ťažbových a pestovných prácach.

Uznesenie č. 6 k bodu 6

Výbor PS berie na vedomie správu o dodaní palivového dreva pre podielnikov

Uznesenie č. 7 k bodu 7

Výbor PS berie na vedomie diskusné príspevky a nové návrhy, obsah ktorých je zaznamenaný v zápisnici

V Stankovanoch 28.10.2017 Ján Karas

 predseda PS